વિજય રૂપાણીના શહેર રાજકોટમાં પાટીદાર અનામત અંદોલનના નેતા હાર્દિક પટેલે આજે એક વિશાળ સભા યોજી હતી. રાજકોટના નાના મૌવા સર્કલ પર હાર્દિક પટેલની આ સભા યોજાઇ હતી. જેમાં હાજરી આપવા માટે મોટી સંખ્યામાં લોકો ઉમટી પડ્યાય હતા. અમદાવાદમાં હાર્દિક પટેલ અને પાસની પહેલી જનસભા બાદ રાજકોટની આ મહાક્રાંતિ સભાને અત્યાર સુધીની પાટીદારોની બીજી મોટી સભા માનવામાં આવી રહી છે. અને આ માટે રાજકોટમાં પહેલાથી જ બેનરો અને પ્રચારની તાજવીજ કરવામાં આવી હતી. સાથે જ હાર્દિકે પણ મોટી સંખ્યામાં લોકોને આ સભામાં હાજર રહેવા મામલે વીડિયો રજૂ કરી અપીલ કરી હતી.